ଭୁବନେଶ୍ୱର,ଡିସେମ୍ବର ୧୯(ଲୋକାଲ ୱାୟାର): ପ୍ରାଜ୍ଞଶ୍ରୀ ସଲ୍ୟୁସନ ତରଫରୁ ଚତୁର୍ଥ ସମ୍ବଲପୁର ଆନ୍ତର୍ଜାତିକ ଫିଲ୍ମ ଫେଷ୍ଟିଭାଲ୍ ଆସନ୍ତା ୨୨ ଡିସେମ୍ବରରେ ଆୟୋଜିତ ହେବ । ପ୍ରତିବର୍ଷ ଭଳି ଫିଲ୍ମ ଫେଷ୍ଟିଭାଲକୁ ଅଧିକ ଆକର୍ଷଣୀୟ କରିବା ପାଇଁ ପ୍ରସ୍ତୁତି ଚୂଡ଼ାନ୍ତ ପର୍ଯ୍ୟାୟରେ ପହଞ୍ଚିସାରିଛି ।
ଚଳିତ ବର୍ଷ ପାନ୍ଥନିବାସ ନିକଟସ୍ଥ ତପସ୍ୱିନୀ ପ୍ରେକ୍ଷାଳୟ ଠାରେ ଏଥିପାଇଁ ଦିନତମାମ ବିଭିନ୍ନ କାର୍ଯ୍ୟକ୍ରମ ରହିଛି । ଏହି ଅବସରରେ ଦେଶ ଏବଂ ବିଦେଶରୁ ଆସିଥିବା କ୍ଷୁଦ୍ର ଚଳଚ୍ଚିତ୍ର ଏବଂ ବୃତ୍ତଚିତ୍ରସବୁକୁ ପ୍ରଦର୍ଶିତ କରାଯିବ ବୋଲି ଫିଲ୍ମ ଫେଷ୍ଟିଭାଲର ପରିଚାଳନା ନିର୍ଦ୍ଦେଶକ ପାଣିନୀ ପ୍ରାଜ୍ଞ ଏକ ପ୍ରେସ୍ ବିଜ୍ଞପ୍ତିରେ ସୂଚନା ଦେଇଛନ୍ତି ।
ଫିଲ୍ମ ଫେଷ୍ଟିଭାଲ୍ ଅବସରରେ ଓଡ଼ିଶାରେ ନିର୍ମିତ କ୍ଷୁଦ୍ର ଚଳଚ୍ଚିତ୍ର ଏବଂ ବୃତ୍ତଚିତ୍ର ମଧ୍ୟରେ ଏକ ପ୍ରତିଯୋଗିତା ରଖାଯାଇ ପ୍ରାୟ ୧୫ଟି ବିଭାଗରେ ପୁରସ୍କୃତ କରାଯିବ । ପୁରସ୍କାର ବାବଦକୁ ଅର୍ଥରାଶି, ଟ୍ରଫି ଏବଂ ପ୍ରମାଣପତ୍ର ପ୍ରଦାନ କରାଯିବ ।
ଚଳିତ ବର୍ଷ ପ୍ରଥମ ଥର ପାଇଁ ଯୁବବର୍ଗ ଏବଂ ଦର୍ଶକଙ୍କ ଚାହିଦାକୁ ଆଖିଆଗରେ ରଖି ୟୁଟ୍ୟୁବରେ ଅପଲୋଡ୍ ହୋଇଥିବା ଗୀତ, ଷ୍ଟୁଡିଓ ଭର୍ସନ, ଆଲବମ୍, କମେଡି ଆଦି ପାଇଁ ପ୍ରତିଯୋଗିତା ରଖାଯାଇଛି ।
ପ୍ରାୟ ୧୭ଟି ବର୍ଗରେ ମନୋନୀତ ଭିଡିଓଗୁଡ଼ିକୁ ପୁରସ୍କୃତ କରାଯିବ । ଏହାସହ ଟିକଟକ୍ ପ୍ରତିଯୋଗିତା ମଧ୍ୟ ରଖାଯାଇଛି । ଟିକଟକ୍ କିଙ୍ଗ୍, ଟିକଟକ୍ କୁଇନ୍ ଏବଂ ଟିକଟକ୍ କିଡସ ତିନୋଟି ବର୍ଗରେ ଏଥିପାଇଁ ପୁରସ୍କୃତ କରାଯିବ ।
ସବୁ ବର୍ଗ ପାଇଁ ଶହେରୁ ଅଧିକ ପ୍ରତିଯୋଗୀ ଭାଗ ନେଇଛନ୍ତି । ୨୨ ତାରିଖ ଦିନ ଯୋଗ୍ୟ ବିବେଚିତ ବିଜେତାଙ୍କୁ ପୁରସ୍କୃତ କରାଯିବ ଏବଂ କିଛି ନିର୍ବାଚିତ କ୍ଷୁଦ୍ର ଚଳଚ୍ଚିତ୍ର ଏବଂ ବୃତ୍ତଚିତ୍ରକୁ ପ୍ରଦର୍ଶିତ କରାଯିବ ।
୨୨ ଡିସେମ୍ବର ପୂର୍ବାହ୍ନ ୧୧ଟାରେ ଚତୁର୍ଥ ସମ୍ବଲପୁର ଆନ୍ତର୍ଜାତିକ ଫିଲ୍ମ ଫେଷ୍ଟିଭାଲର ଶୁଭ ଉଦଘାଟନ କରାଯିବ ।
ମଧ୍ୟାହ୍ନ ୧୨ଟାରୁ ଅପରାହ୍ନ ସାଢ଼େ ୪ଟା ପର୍ଯ୍ୟନ୍ତ ପ୍ରଦର୍ଶିତ ହେବା ପାଇଁ ଯୋଗ୍ୟ ବିବେଚିତ କ୍ଷୁତ୍ର ଚଳଚ୍ଚିତ୍ର ଏବଂ ବୃତ୍ତଚିତ୍ର ପ୍ରଦର୍ଶିତ କରାଯିବ ।
ସନ୍ଧ୍ୟା ୫ଟାରୁ ପୁରସ୍କାର ବିତରଣ ଏବଂ ଧମାକାଦାର ସାଂସ୍କୃତିକ କାର୍ଯ୍ୟକ୍ରମ ଅନୁଷ୍ଠିତ ହେବ । କଳାକ୍ଷେତ୍ରରେ ଜୀବନବ୍ୟାପୀ ସାଧନା ପାଇଁ ଚଳିତ ବର୍ଷର ପ୍ରାଜ୍ଞଶ୍ରୀ ସମ୍ମାନ ଚଳଚ୍ଚିତ୍ର ଅଭିନେତା ବରଗଡ଼ର ପୃଥ୍ୱୀରାଜ ନାୟକଙ୍କୁ ପ୍ରଦାନ କରାଯିବ ବୋଲି ଅନୁଷ୍ଠାନ ପକ୍ଷରୁ ସୂଚନା ଦିଆଯାଇଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
